
SKALABILNOST I DOSTUPNOST
Informacioni sistem, mora da obezbedi visok nivo skalabilnosti i dostupnosti sistema:
· Arhitektura sistema treba da bude takva da dodatni hardver i softver može biti uveden u sistem bez ikakvog prekida usluge i potrebe za redizajniranjem sistema.
· Potrebno je obezbediti mogućnost proširivanja sistema novim funkcionalnostima. Takođe je neophodno da sistem bude dovoljno fleksibilan za proširenje i hardvera i softvera kako bi podržao povećanje obima saobraćaja na Aerodromu na minimum 3 miliona putnika godišnje.
· Broj korisnika sistema (uređaja sistema) ne sme da utiče na performanse sistema
· Dostupnost Informacionog sistema treba da bude 24 sata dnevno, 365 dana godišnje.
· Ponuđač je dužan da obezbedi neophodan softver kako bi se  obezbedio redudantan rad Informacionog sistema i sinhronizacija podataka.
· Opšta dostupnost sistema mora biti minimalno 99,6% na godišnjem nivou, ne računajući planirana isključenja sistema.
· Sistem je potpuno integrisan, što znači da kada se informacije ažuriraju u bilo  kom delu sistema, automatski su dostupane u celom sistemu.
· Sistem obezbeđuje mehanizme za kontrolu i upravljanje razmenom podataka
· U slučaju kvara na, sistem mora da ima mogućnost ažuriranja podataka sa podacima prikupljenim u periodu dok sistem nije bio funkcionalan.

ARHITEKTURA INFORMACIONOG SISTEMA
Informacioni sistem mora imati arhitekturu koja obezbeđuje visoku dostupnost rada i ostvaruje se softverskom i hardverskom redudansom i ugrađenom tolerancijom na grešku.
Sve centralne komponente Informacionog sistema treba da budu višestruko redudantne i da imaju ugrađen automatski failover kako bi se omogućilo sigurno i kontinualno korišćenje sistema.
Informacioni sistem mora da ima ugrađenu toleranciju na grešku (fault-tolerant),  odnosno  mora da bude dizajniran na taj način da se ostvari softverska i hardverska  redudantnost, tako  da ne postoji jedna tačka kvara (single point of failure) koja može da utiče na prekid obavljanja aerodromskih operacija.
Funkcionalnost Informacionog sistema treba da bude obezbeđena kroz grupu sistemskog i aplikativnog softvera kao i neophodnih licenci koji uključuju, ali se ne ograničavaju na:
· Baze podataka
· Interfejs za integraciju sa drugim sistemima
· Firmware
· Aplikacije za daljinsko upravljanje i konfigurisanje softvera
· I ostali softver koji Ponuđač smatra da je neophodan za optimalno funkcionisanje sistema
Sistem mora da omogući izvoz podataka u više prihvatljivih, standardnih formata po aviokompaniji, grupi aviokompanija i drugim relevantnim podacima (kao npr.  Microsoft  Office i sl.)

BEZBEDNOST  I  SIGURNOST  INFORMACIONOG SISTEMA
Informacioni sistem treba da bude bez virusa i drugih infekcija koje mogu da utiču na rad sistema, što se odnosi i na sve nove verzije softvera, firmvera i sl.
Naručilac se obavezuje da obezbedi antivirusni softver, koji treba da očuva bezbednost sistema  i zaštiti ga od neovlašćenog pristupa.
Informacioni sistem treba da obezbedi visok nivo bezbednosti i da zaštiti sistem od neovlašćenog pokušaja prijave. Korisnici treba da potvrde autentičnost (šifra ili neki drugi način) prilikom prijavljivanja na sistem.
Informacioni sistem treba da bude zaštićen na taj način da se vrši dnevno čuvanje svih podataka i da se omogući trenutno vraćanje tih podataka u sistem, kada to postane neophodno. Ponuđač treba da dostavi optimalne procedure za čuvanje podataka, kao i disaster-recovery procedure koje podrazumevaju minimalno vreme oporavka sistema u slučaju potpunog ili delimičnog otkaza opreme.
Informacioni sistem treba da uključuje funkciju automatske i/ili daljinske dijagnostike kako bi se otkrila, identifikovala, zabeležila i popravila greška u okviru sistema.
GLAVNE KARAKTERISTIKE BRS SISTEMA
Specifikacija zahteva za "Baggage management and reconciliation system" sadrži tehničke specifikacije za automatizovani aerodromski sistem uparivanja prtljaga. Automatizovani aerodromski sistem uparivanja prtljaga će biti instaliran u Odlazećoj sortirnici Terminala Aerodroma Konstantin Veliki u Nišu. Ovaj sistem treba da obezbedi uparivanje putnika i prtljaga za letove u odlasku, osiguravajući da prtljag putuje avionom samo kada je putnik u avionu.
Sistem mora da bude u potpunosti usaglašen sa ICAO Aneksom 17 i da obavlja uparivanje prtljaga automatski. Pored toga, obezbeđuje sistem upravljanja prtljagom tako da podigne proces opsluživanja prtljagom poboljšavajući komunikacione puteve i pružajući zajedničku servisnu platformu za one koji su uključeni u opsluživanje putnika i njihovog prtljaga. Rukovaocima prtljaga će biti omogućeno da donesu utovariti/ne-utovariti (load/no-load)  odluku za prtljag prema informacijama dobijenim u realnom vremenu.
Sistem će biti tako podešen da minimalno prati performanse propusnosti prtljaga. Sistem će moći da se proširuje i nadograđuje tako da ova propusna moć mora da ima mogućnost da se poveća za bar još 50%.
Sistem mora biti projektovan da rukuje prtljagom. Pod pojmom prtljaga se podrazumeva sav prtljag koji je registrovan u Sistemu za registraciju putnika i prtljaga (Departure Control System)
Sistem mora biti integrisan sa sistemima trećih lica uključujući, ali ne ograničavati se na uobičajene sisteme za registraciju putnika i prtljaga, sistem letnih informacija i sl.
[bookmark: OLE_LINK1]Sistem treba da kombinuje sledeće glavne procese rada:
· upravljanje prtljagom
· praćenje prtljaga
· uparivanje prtljaga
Sistem treba da omogućava automatsku komunikaciju između:
· aerodroma
· vazduhoplovnih kompanija
· kompanija koje opslužuju vazduhoplove, putnike i stvari (ground handling companies)
· i bilo koje druge relevantne organizacije (propisno ovlašćenih organa i/ ili regulatornih organa)
i biće pogodan za korišćenje od gore navedenih činioca.
Bezbednost koju treba da obezbedi sistem:
· sprečava odlazak vazduhoplova sa neodobrenim prtljagom
· poboljšava sigurnost putnika i bezbednost leta kroz dodatni bezbednosni sloj koji sistem pruža
· ohrabruje i podržava višekorisnički pristup.
· podržava različita prava pristupa i različite nivoe korisničkih prava
· funkcije sistema dostupne svakom korisniku se mogu kontrolisati dodelom odgovarajućeg bezbednosnog profila pojedinačnim korisnicima.
· podaci se mogu filtrirati za svakog korisnika, omogućujući mu da vidi i koristi samo podatke za letove i vazduhoplovne kompanije koje su u vezi sa njegovom organizacijom.
· podržava korišćenje više organizacija, od kojih se svakoj može dodeliti rad sa određenim brojem vazduhoplovnih kompanija. Svaki korisnik je u vezi sa jednom organizacijom.
· Podaci se filtriraju za svakog korisnika, omogućujući mu da vidi i koristi samo podatke za letove i vazduhoplovne kompanije koje su u vezi sa njegovom organizacijom.

Sistem treba da poboljša proces opsluživanja prtljaga na sledeći način:
· automatizacijom problematičnih faza u procesu opsluživanja prtljaga
· izbegavanjem manjka u otpremi i pogrešnog usmeravanja prtljaga
· Izbegavanjem	kašnjenja	letova	koji	se	pripisuju	opsluživanju	prtljaga automatizacijom procesa i eliminacijom ljudskog faktora u odlučivanju tako što u slučaju da prtljag treba da se istovari, lokacija prtljaga je poznata
· brzom identifikacijom prtljaga i lokaciju u transportnim jedinicama odnosno kontejnerima/ prikolicama
· potpunom kontrolom prtljaga u dolasku, u odlasku i transferu
· pružanjem informacija utovariti / ne-utovariti
· bržim lociranjem prtljaga – u slučaju “no show” tj da se putnik ne pojavi na predmetnom letu
· automatskom identifikacijom ‘ne-odobrenog’ prtljaga
· omogućavanjem pregleda procesa na radnim stanicama
· obezbeđenjem	pristupa	važnim	imformacijama	na	mobilnim	bežičnim terminalima za skeniranje prtljaga (mobilnost)
· automatizijom prepoznavanje kontejnera (jedinica za utovar, Unit Load Device) Sistem treba da:
· automatski obaveštava odgovarajuću organizaciju/ pojednica u slučaju odstupanja od procedure
· automatski obaveštava o specijalnom prtljagu
· automatski obaveštava o prtljagu kod druge organizacije/pojednica (pogrešno sortiranje)
· promene kod prtljaga, transportne jedinice i podataka leta se odmah prosleđuje svim korisnicima, obezbeđujući time ažurirane informacije u realnom vremenu
· automatizuje distribuciju podataka
· poboljšava komunikaciju između uključenih strana
· obaveštava rukovaoce i vazduhoplovne kompanije u svako doba o svim pitanjima koja se odnose na njihov prtljag
· obezbedi da prikupljeni podaci se prikazuju kao aktuelni ili se čuvaju za izveštaje
· pruža detaljne analize i podatke za letove, ULD-e, detalje o prtljagu i putnicima
· spreči manjak kod otpreme prtljaga
· nadzire BSM prijem (BSM - poruka o poreklu/ izvoru prtljaga) - za poruke koje   su primljene od DCS-sa
· podržava IATA preporučenu praksu 1745,1740 i 1800.

Tehničke karakteristike sistema:
· sistem mora da prati modularni koncept, tako da omogući Aerodromu Konstantin Veliki u Nišu skalabilnost odnosno mogućnost proširenja funkcija sistema kao što je fleksibilnost za buduće promene i proširenja sistema, sa minimalnim potrebnim izmenama na sistemu
· rad sa grafički korisničkim interfejsom mora biti jednostavan, lak za upotrebu, dosledan i intuitivan - User friendly
· komunikacija sistema sa korisnikom mora biti jasna, razumljiva, očigledna i neometajuća, naročito u slučajevima slanja poruka o grešci i upozorenju
· sistem mora da obezbeđuje pristup podacima iz bliske i daleke prošlosti
· sistem mora da radi brzo, sa kratkim vremenom odziva, tako da ne utiče na proces rada i rad ostalih sistema
· sistem mora da omogući izvoz podataka u više prihvatljivih, standardnih formata po aviokompaniji, grupi aviokompanija i drugim relevantnim podacima (kao npr. Microsoft Office i sl.)

FUNKCIONALNI ZAHTEVI
Na Aerodromu Konstantin Veliki u Nišu se koriste DCS sistemi za registraciju putnika i prtljaga koji daju mogućnost agentu za registraciju putnika i prtljaga da vrši automatski prijem putnika i njihovog prtljaga i tom prilikom se za svaki prtljag izdaje prtljažni privezak koji se sastoji od 10 brojnih oznaka. Navedeni broj prtljažnog priveska kao i status putnika se šalje sistemu za uparivanje prtljaga pri čemu je omogućeno i praćenje samog prtljaga. Status leta se takođe šalje sistemu za uparivanje prtljaga. Na ovaj način, agent na utovaru prtljaga dobija neophodne informacije putem mobilnih bežičnih terminala koji sadrže sve neophodne podatke za utovar prtljaga. Agent na uparivanju prtljaga, na osnovu dobijenih informacija vrši utovar prtljaga u unapred definisane transportne jedinice odnosno kontejnere/ prikolice. Po izvršenoj kontroli ukrcavanja putnika u vazduhoplov, ukoliko je putnik ukrcan, a njegova torba ne,  sistem će prijaviti da torba nedostaje. U slučaju da je torba utovarena u vazduhoplov, a putnik nije ukrcan, sistem će upozoriti agenta da je potrebno istovariti torbu navedenog putnika pre dozvole za poletanje vazduhoplova. U daljem tekstu su opisani minimalni funkcionalni zahtevi koje naručilac očekuje da dobije od sistema koji je predmet javne nabavke, ne ograničavajući se na sisteme koje će Ponuđač ponuditi sa mogućim višim nivoom optimizacije procesa rada.
Sistem treba da omogući sledeće:
· praćenje kretanja prtljaga od ček-ina do odlaska leta
· obezbedi rukovaocima prtljaga infromaciju u realnom vremenu da li određeni komad prtljaga sme ili ne sme da se utovari (a ako ne, daće razlog zbog čega) što će uključivati lokalno registrovan prtljag, prtljag registrovan do krajnje destinacije uključujući operacije transfera, prtljaga na gejtu i onaj prtljag koji se dostavlja na ponovno slanje na let.
· dodeljivanje kontejnera i/ ili kolica konkretnim letovima, i beleženje detalja o utovarenom prtljagu, pregled kako se vrši utovar u kontejnere ili odeljke za prtljag
· određivanje koji prtljag je utovaren, i izrada izveštaja o uparivanju prtljaga na letu sa spiskom putnika i posade (flight manifest) da bi se istakle nepodudarnosti
· jasno identifikovanje prtljaga koji treba da se istovari, putem mobilnog bežičnog terminala ili radne stanice
· dodeljivanje lozinki za pristup određenoj radnoj stanici i mobilnom ručnom terminalu
· sveobuhvatne alate za upite i informacije upravljanja, uključujući kompletan tok kontrole za izvršene transakcije
· izdavanje poruke o manifestu prtljaga (post flight BMM) kao i mogućnost slanja elektronskim putem narednim stanicama (aerodromima)

Strategija utovara definiše provere koje se rade kada rukovalac prtljaga skenira prtljag pre utovara u kontejner, na kolica ili u prtljažnik aviona. Bar tri režima strategije utovara moraju biti podržana, kao i režim za prtljag na čekanju (standby) i za „izabrane“ putnike:
Utovari sve (Load All):
BRS sistem mora podržavati režim load all tako da omogući da se prtljag jednostavno utovari kada je skeniran. Nema provera da se osigura da je primljen BSM za taj prtljag, ili da je on utovaren za odgovarajući let u odlasku ili da je dobio odobrenje bezbednosti. Ovaj režim je koristan tamo gde postoji problem u komunikaciji sa DCS, ili gde prevozilac ne može da da BSMs.
Provera leta (Check Flight):
Režim check flight zahteva da se uradi provera da je BSM poslat za prtljag, i da je prtljag utovaren za odgovarajući let u odlasku, destinaciju i klasu kontejnera. Ovaj režim je koristan tamo gde prevozilac ne može da dostavi kompletan element uparivanja u BSM.
Bezbednosna provera (Security Check):
U režimu security-checking, dalja provera se radi, preko podudarnosti podataka leta, kako bi   se osiguralo da je prtljag dobio odobrenje bezbednosti. Ako je prtljag odobren za utovar, ovo mora biti unapred određen (default) režim rada za sistem koji će biti u upotrebi a predmet je javne nabavke.
Napomena : sav prtljag koji je transportovan od checkin šaltera i/ili sortirnica aerodroma do centralnih karusela u odlazećim sortirnicama se podrazumeva da je Security checked.
Prtljag na čekanju (standby prtljag) i prtljag „izabranih“ putnika:Ponuđač mora dati strategiju za opsluživanje stand-by prtljaga i prtljaga izabranih putnika. Ta strategija će biti fleksibilna i moći će da se konfiguriše tako da podrži raznovrsne zahteve vazduhoplovnih kompanija.
Uparivanje prtljaga:
Dijagram 1 definiše tok zadataka Brigadira sortirnice

Dijagram 2 pokazuje sve funkcije Poslovođe / Brigadira sortirnice

Pored dijagramom prikazanih funkcija koje bi trebalo da obavlja Poslovođa / Brigadir sortirnice, isti treba da bude u mogućnosti i da izvršava sve funkcije Predradnika sortirnice (u daljem tekstu navedene).
Napomena : Prtljag spreman - Za slučaj da FMM poruka (Final Match Message) nije automatski poslata iz sistema za registraciju putnika i prtljaga (DCS) ka sistemu za uparivanjeprtljaga (BRS), Poslovođa / Brigadir sortirnice može da označi da je prtljag za predmetni let spreman odnosno uparen.

Dijagram 3 definiše tok zadataka Predradnika sortirnice

Dijagram 4 pokazuje sve funkcije Predradnika sortirnice

Pregled usklađivanja leta
Predradnik sortirnice bi trebalo da opslužuje jedan ili više odlazećih letova, odnosno da nadzire sledeće detalje :
· SDD /STD ( planiran datum / vreme odlaska )
· broj leta
· odredište
· grupu za sortiranje ( ekonomska / biznis / prva klasa )
· ETD ( očekivano vreme odlaska )
· status leta
· Otvoren : ukoliko je let otvoren, prtljag se može uparivati odnosno utovar je dozvoljen
· Zatvoren : let je zatvoren, utovar prtljaga nije moguć
· Realizovan : let je označen kao realizovan od strane agenta ili automatskim putem (FIDS)
· Otkazan : let je otkazan, utovar torbi nije moguć
· Blokiran : let je blokiran, bilo kakve aktivnosti od strane agenta po pitanju utovara nisu moguće do dobijanja autorizacije

· strategija (utovari ako je čekiran ili utovari sve )
· broj utovarenih torbi
· broj ne-potvrđenih torbi za utovar
· broj torbi u avionu

· broj neodobrenih torbi za utovar (npr. crvene torbe, torbe sa oznakom NOT OK i slično u zavisnosti od mogućnosti date aplikacije)

Ažuriranje letova
Ažuriranje leta će biti vršeno automatski kako bi lista letova bila dnevno ažurna.
Predradnik sortirnice treba da bude u mogućnosti da nadzire sledeće informacije:

· Funkcije zavisne od leta
Promena strategije utovara : strategija utovara može da bude promenjena usled promene globalne funkcije. Ova funkcija je na raspolaganju samo korisnicima koja su autorizovana za to odnosno Poslovođe/ Brigadir sortirnice
Finalizacija i manifest : Let može da bude finalizovan, a manifest odštampan. Manifest može da bude štampan ukoliko je let finalizovan.

Označi kao Spreman : Koristi se radi manuelnog postavljanja statusa leta na “spreman”. Ova funkcija je na raspolaganju samo korsnicima koja imaju dodeljenu ulogu Poslovođe/ Brigadira sortirnice.
Brojači torbi : Prikazuju brojače torbi za utovarene torbe,”crvene” i “zelene” torbe.
· Informacije vezane za ULD
ID ULD kartice : Ovaj ID broj je štampan kao barkod na ULD kartici. ULD ID: ID od ULD je ID koji predstavlja fizički ULD. Kartica, normalno, nema fiksni broj i  bilo koji ID može biti izabran pri kreiranju ULD kartice.
Brisanje : Brisanje ULD će biti omogućeno samo u slučaju ukoliko nema torbi u ULD.
ULD Status: ULD status treba da pokazuje "Otvoren" ili "Zatvoren".
· Prtljažni list
Prikazuje : sortirna grupa, oznaka torbe, ime putnika, napomena.
Lista sortiranja prtljaga : Lista sortiranja prtljaga treba da bude sortirana primarno prema ULD ( rastući niz ), a sekundarno prema sekvencijalnom utovarnom broju

Kodovi napomena : Kolona napomena treba da prikazuje informacije iz IATA preporuke 1745, dodatak A, poglavlje 1.3. Najčešće korišćeni kodovi u ovoj aplikaciji su :
· UNAC : Ovo je ne-pridružen ( ne-raspoređen ) prtljag ( torba ), iz nekog razloga putnik neće biti na istom letu.
· RUSH : Torba ( prtljag ) sa ovim kodom ( oznakom ) nije utovaren na svoj originalni let, te je sa aktuelnim letom poslat na ispravno odredište.
· CREW : Sav prtljag članova posade je označen ovim kodom ( Prtljag posade je deo pridruženog prtljaga ).
Svi ostali kodovi će biti kao prIDruženi prtljag.
Štampanje prtljažne liste : Prtljažne liste treba da bude moguće štampati u bilo koje vreme
· “Zelena ” prtljažna lista : Prtljag koji je bio ranije stavljen na čekanje (prtljag koji je imao status NOT OK prešao je u status OK), sada može da bude utovaren.
· "Crvena ” prtljažna lista : Informacija o razlogu na ovom ekranu će ukazivati zašto  je ova torba ( prtljag ) označena kao “crveni” prtljag. Mogući razlozi za to su :

· BSM primljen (nije primljena autorizacija za utovar prtljaga ATL)
· BSM primljen (za drugi let )
· BSM (DEL) primljen
· BUM primljen
· Pridruživanje ULD ka sortirnoj grupi ( grupama )
Pre početka kreiranja određenog leta ili u slučaju da je kreirana nova grupa za sortiranje u planu kreiranja letova, predradnik sortirnice bira funkciju pridruživanja    i pridružuje ULD ka grupi ( grupama) za sortiranje.
· ULD kartica
Pre nego što ULD može da bude otvoren, treba da bude kreirana ULD kartica. ULD kartica definiše pridruživanje (dodeljivanje) ULD (ULD ID) ka jednoj ili više grupa za sortiranje (let + klasa + odredište).
· ULD tip
Za svaku ULD karticu treba da bude popunjen ULD tip (kartica ili kontejner). Standardni ULD tip će biti “kontejner”.
· Brisanje / unnasingment ULD kartice
Nakon što je ULD kartica kreirana ona više neće biti potrebna, stoga sistem mora  biti u mogućnosti da obriše tu ULD karticu iz liste.
· Štampanje ULD kartice
Nakon što je ULD pridružen sortirnoj grupi, ULD kartica će biti štampana radi identifikacije ULD i dodeljivanja (pridruživanja) i treba da bude okačena na ULD.

· Prikaz upozoravajuće prtljažne liste

Sve dok postoje torbe koje zahtevaju posebnu pažnju, navedena informacija treba da bude vidljiva na svim radnim stanicama u upozoravajućoj prtljažnoj listi. Ova lista treba da sadrži sve torbe (prtljag) za koje je vezano neko upozorenje, te za sve letove prema nekom odabranom kriterijumu prikaza.
“Upozoravajuće ” torbe su torbe (prtljag) tipa :
Crveno (NOT OK)
· Torbe za koje nije dozvoljen utovar jer jedan od činioca nije zadovoljen

Zeleno (OK) :
· Nije utovaren prtljag, ali je njegov utovar odobren - “torba-na-čekanju” Odstranjen:
· Prtljag je bio u statusu “torba-na-čekanju”, a nakon pristizanja BUM poruke, prtljag je skinut sa čekanja i nije dozvoljen utovar
Nije utovaren :
· Prtljag bio u statusu “torba-na-čekanju” , a njegov utovar nije bio dozvoljen iz bilo kog razloga, izuzev zbog BUM.

Napomena : “Prtljag-na-čekanju” je prtljag koji je skeniran i čeka u BRS prostoriji  da bude utovaren na dodeljeni ULD.Razlozi za upozorenje:
opisuje zbog čega prtljag nekog tipa nosi određenu vrstu upozorenja i to: Nedozvoljeni utovar :
Nisu  primljeni podaci
· BSM ( nije primljena autorizacija za utovar prtljaga, no authorisation to load ATL ) primljen
· BSM ( drugi let ) primljen
· BSM ( DEL ) primljen Razlozi za odstranjivanje :
· BUM primljen
Razlog prtljag “Zeleno” (OK) :
· BSM (prtljag odobren za utovar/ autorisation to load ATL) primljen
· Primljena informacija za forsirani utovar Razlog prtljag “Crveno” (NOT OK):
· BSM ( prtljag nije odobren za utovar/ no autorisation to load ATL) primljen
· BSM ( drugi let ) primljen
· BSM (DEL) primljen
· BUM primljen
· Finalizovanje leta
Nakon što je let postavljen u status “Spreman” ( kreirano zatvaranje, primljena BCM-FMM ili “označen kao spreman” ), let može da bude finalizovan ( nema više otvorenih ULD ).
Finalizovanje sa “crvenim” prtljagom. Nije moguće finalizovanje leta sve dok  postoji makar jedan “crveni” prtljag.
BNS (Bag Not Seen – Prtljag Nije Viđen) odziv nakon finalizovanja.
Nakon što je izdata komanda za finalizovanje leta, BRS treba da pošalje BNS poruku za svaki prtljag za koji je primljena BSM/BTM poruka, ali koji nije nikada bio skeniran u BRS pre utovara. Kada je let de-finalizovan i finalizovan ponovno, BNS poruke treba da budu poslate kao da navedeni let i nije bio finalizovan prethodno. Odgovornost je onoga koji prima BNS poruke da proveri da li je BNS primljen ranije za navedeni prtljag ( torbu ) ukoliko sistem daje tu mogućnost (DCS)


· Kreiranje prtljažnog manifesta
Pre nego što je pojedinom letu odobreno poletanje, lista kompletnog utovarenog prtljaga može da bude preuzeta od strane pilota. Manifest je odštampan i više ne može da se doda niti odstrani prtljag iz manifesta pomoću BRS aplikacije. Bilo koja
promena nakon štampanja manifesta će biti rađena ručno. FCM ( Flight Close Message – poruka o zatvaranju leta – iz BRS ka DCS ) i BMM (Baggage Manifest Message – poruka o prtljažnom manifestu ) poruke će biti poslane.
Sadržaj manifesta:
Manifest treba da sadrži podatke kao što su naziv avio kompanije(kodovna oznaka i sl), broj leta, odredište, tip vazduhoplova, vreme štampanja i sl.
Ukupan broj utovarenog prljaga (torbi), ukupan broj nedodeljenih torbi, ukupan broj prtljaga sa oznakom “crveno”, ukupan broj dodeljenog (raspoređenog) prtljaga, prtljažne oznake, klasa putovanja (ekonomska/biznis/prva klasa), ULD, ime putnika, redosled utovara, napomene (Rush, nedodeljen, posada),  zahtevani  nivo bezbednosti, bezbednosni status i sl.
· Potpisivanje manifesta
Pored svih prethodno navedenih podataka, manifest treba da sadrži izjavu koja treba da bude potpisana od strane poslovođe o utovarenom prtljagu i izvršenoj sigurnosnoj proveri.
· Memorisanje manifesta
Sistem treba da ima mogućnost čuvanja manifesta u PDF formatu.
· Ponovno otvaranje manifesta
Ponovno otvaranje manifesta ( te njegovo štampanje ) treba da bude moguće, međutim, ne sme biti moguća promena sadržaja već sačuvanog manifesta. Promena sadržaja treba da bude moguća u toku rada na aktuelnom letu, tzv ponovno otvaranje leta i štampanje novog manifesta
· FCM nakon štampanja manifesta
Nakon što je manifest odštampan, podaci o letu više neće moći da budu izmenjeni sem ukoliko agentu nisu dodeljena prava na sistemu koja mu to omogućavaju. Razmena informacija sa DCS je slanjem FCM i BMM poruka. Specifikacija navedenih poruka se nalazi u IATA Preporuci 1745. [IATA].
Pored dijagramom 4 prikazanih funkcija koje bi trebalo da obavlja Predradnik  sortirnice, isti treba da bude u mogućnosti i da izvršava sve funkcije Agenta prtljaga (u daljem tekstu navedeno).


Agent prtljaga
Dijagram 5 opisuje aplikaciju na mobilnom bežičnom terminalu za skeniranje prtljaga (Hand Held Terminal ) koja predstavlja tok aktivnosti agenta prtljaga (transportni radnik u sortirnici )NE ( Sledeći prtljag )
Prima instrukcije od poslovođe
Ovo uključuje i preuzimanje ULD kartica
Sav prtljag utovaren ?
NE ( sledeća torba )
Postavlja ULD karticu na ULD
Skaniranje	Stavi
prtljažne	OK za utovar ?       DA	prtljag u oznake			ULD
DA
DA
Utovarena torba koja nije trebalo da bude utovarena ?
Prtljag koji bi trebao da bude utovaren nije utovaren ?
Ažurira podatak o prtljagu
Kraj

Prikazuje grešku prtljag “Zeleno”

Prikazuje grešku prtljag “Crveno”

Prikaz odgovora OK ili Nije OK za utovar

Postavljanje lokacije

Prikaz menija nakon prijave

Zatvara ULD

Utovaren prtljag

Odstranjen prtljag

Otvaranje ULD
Usklađivanje prtljaga – Agent prtljaga
Agent prtljaga





















· Prikaz stranice za prijavu prilikom starta uređajaSpoljašnji sistemi
BRS

Nakon uključenja mobilnog bežičnog terminala ( Hand Held Terminal ) i startovanja aplikacije, očekuje se da se automatski pojavljuje ekran za prijavu/logovanje na sistem. Nakon toga sledi autorizacija korisnika.
· Otvaranje ULD

Pre nego agent bude u mogućnosti da obavlja i uparuje prtljag, mora da se otvori ULD.
Operater vrši odabir moda sa jednim ili više ULD :
dodeljeno je više grupa za sortiranje na lokaciji. Broj ULD koji mogu biti otvoreni treba da bude ograničen na konkretnu vrednost, tako da zadovolji potrebe tehnološkog procesa rada sa maksimalnom vrednošću parametara aplikacije
Nakon otvaranja ULD komande, u aplikaciji mora biti moguć prikaz liste otvorenih ULD
· Utovaren prtljag
Svaka torba (prtljag) mora biti identifikovana skeniranjem prtljažnih oznaka pomoću mobilnih bežičnih terminala.  BRS aplikacija treba da informiše agenta (operatera)  da li navedeni prtljag ( torba) može da bude utovaren ili ne, što zavisi od parametara prtljaga i leta.
· Razlozi zbog kojih prtljag ne može bitit utovaren:
· Neodgovarajuća oznaka ( prtljažni privezak ) – nema 10 cifara
· Pojava oznake identične oznaci koja već postoji u sistemu
· Nema BSM
· Primljena BSM DEL poruka
· Let finalizovan ( finalizovan ili manifest odštampan )
· Putnik / prtljag odstranjen (BUM)
· Putnik na čekanju (standby), prtljag nije odobren za utovar (no autorisation to load/no ATL)
· Putnik nije čekiran, prtljag nije odobren za utovar (no autorisation to load/ no ATL)
· Prtljag na čekanju, prtljag nije odobren za utovar (no autorisation to load/ no ATL)
· Prtljag dupliran ( prtljag već utovaren )
· Nema ULD za klasu/ na letu/ ka odredištu


Putnički status ( dodatni razlozi za ne-utovar/neodobreni utovar ) :
Ukoliko prtljag nije odobren za utovar (no autorisation to load/no ATL), a status putnika ”nije čekiran”, odgovor sistema treba da bude “Utovar nije odobren”. Predradnik sortirnice i/ili agent na utovaru ima raspoložive detaljnije infromacije o statusu putnika/ prtljaga iz sistema.
Ukoliko prtljag nije odobren za utovar (no autorisation to load/ no ATL), a status putnika je putnik ”na čekanju” (Stand by putnik), odgovor sistema treba da bude “Utovar nije odobren”. Predradnik sortirnice i/ili agent na utovaru ima na raspolaganju od sistema detaljnije infromacije o statusu putnika/ prtljaga.
Ukoliko prtljag nije odobren za utovar (no autorisation to load/ no ATL), a status putnika nije poznat ( još nema statusa putnika u sistemu ), odgovor sistema treba da bude “Utovar nije odobren”. Predradnik sortirnice i/ili agent na utovaru ima na  raspolaganju  detaljnije infromacije o statusu putnika/ prtljaga.

BPM nakon utovara:
Svaka pojedinačna aktivnost utovara će biti prosleđena (potvrđena) DCS-u slanjem BPM.
· Zatvaranje ULD

Nakon što je ULD pun ili je sav prtljag u sortirnoj grupi za taj ULD utovaren, ULD treba da bude zatvoren. Zatvaranje jedinice se vrši manuelno od strane agenta. Agent na utovaru će biti upozoren od strane sistema da je predefinisani broj prtljaga predviđenih za utovar dostignut (ukoliko agent na utovaru prihvati upozorenje, i ULD jedinica će automatski biti zatvorena). Pored toga, ULD može da bude zatvoren, proizvoljno, u bilo kom trenutku.
Zatvaranje ULD sa prtljagom označenim “crveno” (NOT OK).
Treba da postoji mogućnost zatvaranja ULD koji sadrži prtljag sa oznakom “crveno”(NOT OK) zbog toga što više agenata prtljaga može da ima isti ULD otvoren, te drugi agent može da bude odgovoran za uklanjanje  oznake “crveno”(NOT OK) ( nije moguće finalizovanje leta ukoliko na letu postoji prtljag   sa oznakom “crveno” (NOT OK) ).
Zatvaranje ULD sa prtljagom označenim “zeleno”(OK).
Treba da postoji mogućnost zatvaranja ULD, čak iako postoji prtljag sa oznakom “zeleno” (OK). Više agenata prtljaga mogu imati isti ULD otvoren, te drugi agent može da bude odgovoran za utovar prtljaga označenog sa “zeleno” (OK) ili pak može da bude odlučeno od strane poslovođe da ne dozvoli utovar sve do finalizovanja ( zaključivanja
) leta.
· Pregled liste prtljaga sa oznakom “crveno” (NOT OK)
Prilikom izbora menija za prtljag sa oznakom “crveno” (NOT OK) na radnoj stanici, sistem treba da prikaže ekran sa listom prtljaga sa oznakom “crveno” (NOT OK).   Na osnovu prikaza, agent će moći da prati realizaciju utovara.

Obaveštenje o prtljagu sa oznakom “crveno” (NOT OK):
Dok god postoji prtljag sa oznakom “crveno” (NOT OK), to mora biti vidljivo u zaglavlju svakog mobilnog bežičnog terminala (HHT) koji ima otvoren ULD  u kojem je utovaren prtljag sa oznakom “crveno” (NOT OK).

· Pregled liste prtljaga sa oznakom “zeleno” (OK)
Ukoliko za prtljag stoji informacija u sistmu da nije utovaren ranije, te usled ažuriranja informacije da prtljag može da bude utovaren sada, on je postavljen na listu za utovar prtljaga sa oznakom “zeleno” (OK) kako bi korisnik bio upozoren. Ukoliko agent prtljaga odabere funkciju “Zeleni prtljag” (OK), sistem će  da odgovori prikazom ekrana sa listom prtljaga označenim “zeleno” (OK).
Obaveštenje o prtljagu sa oznakom “zeleno” (OK)
Sve dok postoji prtljag sa oznakom “zeleno” (OK) (na prtljagu koji sada može da bude utovaren ), to mora boti dostupno kao informacija na svakom mobilnom bežičnom terminalu (HHT) koji ima ULD otvoren i koji prtljag može da bude utovaren.
· Odstranjen prtljag

U slučaju da se putnik nije ukrcao u vazduhoplov, a prtljag je već utovaren, putnikov prtljag treba da bude istovaren. Utovaren prtljag koji treba da bude istovaren (iz bilo koga razloga) treba da bude etiketiran kao prtljag sa oznakom “crveno”. Agent prtljaga je upozoren da istovari prtljag sa oznakom “crveno” koji je vidljiv na mobilnom bežičnom terminalu (HHT), zbog toga što je prtljag sa oznakom “crveno” lociran u ULD otvorenom od strane tog agenta. Poslovođa ili brigadir su upozoreni ako postoji jedan ili više prtljaga u listi sa oznakom “crveno” za bilo koji let, te ukoliko postoji jedan ili više prtljaga sa oznakom “crveno” na listi za upozorenje u
sistemu poslovođa ili brigadir mogu da iskontrolišu primenu mere istovara datog prtljaga.
· Transfer grupe prtljaga (Sjedinjavanje ULD-ova)
Kako broj prtljaga za neku grupu sortiranja nije uvek egzaktno predvidljiv ( putnici mogu da imaju manje prtljaga od uobičajenog ), mogu da se pojave situacije da dva delimično utovarena ULD mogu da budu sjedinjeni. Kako bi se sprečilo da svaki prtljag bude skeniran pri skidanju sa ULD i ponovno skeniran pri utovaru definisana je funkcija “transfer grupe prtljaga”. Agent prtljaga (u konsultaciji sa Poslovođom ili Brigadirom) može da združi ULD-ove zbog toga što je let zatvoren, ili se ne očekuje više prtljaga, a postoji više delimično utovarenih ULD-ova. O navedenoj aktivnosti moraju biti obaveštene i ostale oeprativne službe (izrada balansa i sl).

HARDVER I SISTEMSKI SOFTVER
Hardver
Serversko okruženje je centralna informatička oprema Informacionog sistema i predstavlja neophodnu serversku i komunikacionu opremu Informacionog sistema koja će da omogući njihovo optimalno funkcionisanje.
Mobilni bežični terminal koji dostavlja Isporučilac treba da bude takvih karatkteristika da omogući rad sistema koji je predmet ove nabavke na način koji je prethodno opisan u Glavnim karakteristikama i Funkcionalnim zahtevima. Isporučilac se obavezuje da isporuči dovoljan  broj stanica za punjenje baterija, kao i dovoljan broj rezervnih baterija kako bi se omogućio nesmetan rad na sistemu, po smenama u trajanju od 8 časova. Minimalne tehničke  karakteristike bežičnog terminala:
· treba da podrži IEEE 802.11 a/b/g standard koji je ratifikovan i usvojen od Međunarodne organizacije za standarde (ISO), kao i sledeće standarde razmena podataka putem mobilne mreže (GPRS, WAP, HSPA ili slično)
· potrebno je da ima IP64 nivo zaštite od spoljnih uticaja (International Protection Rating)
· da bude otporan na višestruke padove sa 1,5 m visine Sistemski softver

Ponuđač se obavezuje da isporuči i instalira sistemski softver za bežične terminale.
Ponuđač je dužan da isporuči i ostali/dodatni hardver i sistemski softver koji je neophodan za optimalan rad serverske aplikacije softverskog rešenja i da podatke o navedenim informatičkim resursima popuni i dostavi u posebnom dokumentu / Tabeli gde će navesti sve neophodne uređaje i softvre kao i modele i verzije i da ih uračuna u ukupno ponuđenu cenu.
POČETNA POSTAVKA INFORMACIONOG SISTEMA


IMPLEMENTACIJA INFORMACIONOG SISTEMA
Ponuđač se obavezuje da isporuči Informacioni sistem i izvrši uslugu implementacije sistema tako što će obezbediti dizajn kompletnog sistema, uključujući i dizajn integracije sistema koji  je potreban kako bi sistem bio operativan i ispunio glavne karakteristike i funkcionalne zahteve.
Implementacija Informacionog sistema podrazumeva  implementaciju  sistemskog,  aplikativnog i ostalog softvera neophodnog za funkcionisanje navedenog sistema  na  isporučenu opremu kao i na opremu Naručioca.
Implementacija se sastoji iz sledećih faza:
· Analiza potreba, dizajn sistema i upravljanje projektom implementacije
· Postavka i konfiguracija sistema
· Integracija
· Evaluacija - test period
· Puštanje sistema u rad
U prilogu je kratak opis svake pojedinačne faze implementacije:

I ) ANALIZA POTREBA, DIZAJN SISTEMA I UPRAVLJANJE PROJEKTOM IMPLEMENTACIJE
Ponuđač treba da obezbedi raspored implementacije i instalacije koji će biti koordinisan od strane menadžera projekta i koji ne sme ometati izvršavanje aerodromskih operacija. Sve promene u navedenom rasporedu, koje budu neophodne, zbog obavljanja aerodromskih operacija, biće koordinisane preko menadžera projekta.
Analiza potreba, dizajn sistema i upravljanje projektom će se odvijati kroz sledeće faze:
1. Analiza postojećeg sistema i organizacije rada

2. Prikupljanje i naknadna obrada podataka (tehnologija rada, ljudstvo, obučenost osoblja, oprema i slično)
3. Provera valjanosti prikupljenih i obrađivanih podataka

4. Upravljanje projektom implementacije


II ) INSTALACIJA I KONFIGURACIJA SISTEMA
Ponuđač treba da izvrši instalaciju BRS sistema i ostalog sistemskog i aplikativnog softvera kako bi sistem, koji je predmet javne nabavke, bio operativan i ispunio funkcionalne zahteve opisane u tački Opis predmeta nabavke. Ponuđač je dužan da dostavi Naručiocu sve instalacione medije i instalacione procedure koje su neophodne za nesmetan rad i prvi nivo održavanja sistema.
Konfiguracija Informacionog sistema podrazumeva podešavanje sistema i njegovih delova uključujući, ali se ne ograničavajući na:
· Hardver - podešavanje servera i serverskog okruženja, kao i radnih stanica i periferija za rad na Informacionom sistemu
· Softver - podešavanje sistemskog i aplikativnog softvera, uključujući i baze podataka za rad na BRS sistemu
· Mrežne komponente - podešavanje “gateway”-a
· Servise
· Korisničke interfejse


III ) INTEGRACIJA
Potrebno je izvršiti integraciju elementa Informacionog sistema sa sledećim ITT sistemima:
· postojeća komunikaciona mreža Naručioca (Fast Ethernet, Gigabit Ethernet, cat 6 kablovi i multimodna optička vlakna)
· sistemi za registraciju putnika i prtljaga (Departure Control Systems - DCS) putem Baggage message system - sistem za razmenu podataka o prtljagu, koji je obezbeđen od strane Aerodroma Konstantin Veliki Niš
· sistem informacija o letenju (Flight information system)
· BSM servis za razmenu poruka o prtljagu između avio-kompanija i aerodroma

Sistemi za registraciju putnika i prtljaga (Departure Control Systems - DCS)
Povezivanje sistema za registraciju putnika i prtljaga sa sistemom koji je predmet javne  nabavke treba da bude u saglasnosti sa IATA preporučenom praksom dokument 1800, odeljak
5.4. Uparivanje , kao i sa IATA preporučenom praksom dokument 1745, odeljak Sistemske poruke o prtljagu, sve u skladu sa IATA rezolucijama i preporučenom praksom.
Poruke o prtljagu, u smislu informacija o prtljagu koji mora biti poslat na let, se razmenjuju između sistema koji je predmet javne nabavke i kompanijskih sistema za registraciju putnika i prtljaga. Poruke sa informacijama o prtljagu se koriste za razmenu informacija između kontrola u odlasku, ček-ina, sistema za prtljag i sistema uparivanja prtljaga. Poruke sa informacijama o prtljagu su osnova ključnih podataka za funkcionisanje Informacionog sistema koji je predmet javne nabavke; one služe kao sredstvo informisanja vazduhoplovnih kompanija o  registrovanom prtljagu i statusu prtljaga (BSM, BTM, BUM poruke). Takođe , BRS može biti  u mogućnosti da šalje i povratni izveštaj vazduhoplovnoj kompaniji o obrađenom stanju  prtljaga (tzv. BPM poruka).
Informacije o prtljagu se transportuju u Sistem koji je predmet javne nabavke korišćenjem sledećih poruka sa informacijama o prtljagu:
· Poruka o poreklu (izvoru) prtljaga (BSM): Ova poruka sadrži kompletne informacije o odlikama prtljaga kako su određene na ček-inu. To uključuje jedinstveni barkod broj, detalje o putniku, rutu leta, odobrenje za utovar i više  po izboru. To se šalje u BRS.
· Poruka o prtljagu u transferu (BTM): Ova poruka sadrži kompletne informacije o odlikama prtljaga kako su određene u stanici transfera. To uključuje
jedinstveni barkod broj, detalje o putniku, rutu leta, odobrenje za utovar i više  po izboru. To se šalje u Sistem koji je predmet javne nabavke.
· Poruka o istovaru prtljaga (BUM): Ova poruka ukazuje na to da prtljag identifikovan u poruci treba da se istovari jer bi mogao biti rebukiran ili na drugi način drugačije tretiran.
· Poruka o obrađenom prtljagu (BPM): Ova poruka daje detalje o tome da je prtljag identifikovan u poruci prošao kroz Sistem koji je predmet javne nabavke. Ovo se šalje iz Sistema koji je predmet javne nabavke.
Standard za format i tumačenje svih Servisnih poruka o prtljagu daje [IATA RP 1745].
Sistem može u bilo koje vreme prihvatiti promene BSM i BTM poruka kao i slanje BUM poruka. Nove informacije će biti na raspolaganju operaterima mobilnih bežičnih terminala i radnih stanica odmah, a u nekim slučajevima pažnju operatera će  privući važne  izmene, kao što je promena statusa odobrenja za utovar prtljaga.
Sistem koji je predmet javne nabavke će moći u bilo koje vreme da prihvati i procesuira i ostale tipove poruka kao što su BCM, BNS i BMM, i to:
· Poruka o kontroli prtljaga (BCM): BCM treba da podrži minimum sledeće sekundarne poruke:
· Poruka o otvorenom letu (FOM), Poruka o zatvorenom letu (FCM), Poruka o konačnoj podudarnosti (FMM).

· Prtljag nije viđen (BNS): BNS daje informacije o prtljagu koji se ne prevozi za putnike koji su se ukrcali. BNS je projektovana kao proaktivna poruka da pruži informacije o zagubljenom prtljagu pre dolaska putnika.
· Poruka o manifestu prtljaga (BMM):  BMM treba  da informiše naredne stanice o stvarnom detaljnom utovaru prtljaga na let.

Integracija sa sistemom letnih informacija (Flight information system)


Informacije o aktuelnom redu letenja se šalju iz FIDS (Sistema letnih informacija) u BRS sistem. Na taj način BRS će uvek imati ažuriranu evidenciju svih letova u odlasku i dolasku na aerodromu.
Sistem koji je predmet javne nabavke treba da dobija dole navedene podatke (ne  ograničavajuće se samo na njih) iz Sistema letnih informacija:
· Let (vazduhoplovna kompanija i broj leta).

· Tip vazduhoplova.
· Planirano vreme odlaska/dolaska.
· Predviđeno vreme odlaska/dolaska.
· Odredišta.
· Listu ostrva za prijem prtljaga dodeljenih letu - opcija
· Sortirnica za prijem prtljaga na navedenom letu - opcija


Ova integracija treba da omogući prijem i prikazivanje podataka o redu letenja koji su neophodni za nesmetan rad BRS-a.

IV ) EVALUACIJA - TEST PERIOD
Evaluacija - Test period će se odvijati kroz sledeće faze: 1 . Puštanje sistema u probni rad
2 . Korektivna podešavanja sistema

Bilo koji deo sistema isporučen od strane Ponuđača, koji ne ispunjava zahteve Tehničke specifikacije, će biti zamenjen, nadograđen ili dodat od strane Ponuđača kako bi se ispravili uočeni nedostaci. Nakon korekcija primećenih nedostataka, ponovno ispitivanje će se vršiti da bi se proverila efikasnost korektivnih mera.

V ) PUŠTANJE SISTEMA U RAD
Puštanje sistema u rad će se odvijati kroz sledeće faze: 1 . Puštanje sistema u aktivni rad
2 . Aktivacija tehničke podrške i održavanja sistema

OBUKA


Ponuđač treba da organizuje obuku za korišćenje sistema BRS kao i obuku za prvi nivo održavanja, u skladu sa sledećim:

I ) OBUKA ZA KORIŠĆENJE INFORMACIONOG SISTEMA
Ponuđač je obavezan da obezbedi obuku za korisnike svih elemenata Informacionog sistema BRS na principu “train the trainer” za minimalno 5 korisnika.

II ) OBUKA ZA PRVI NIVO ODRŽAVANJA INFORMACIONOG SISTEMA
Ponuđač je obavezan da obezbedi obuku za tim tehničara  korisničkog servisa  Naručioca koji će biti zaduženi za prvi nivo održavanja sistema BRS. Obuka mora da obezbedi adekvatnu obučenost tehničara i poznavanje poslova i procedura rada na prvom nivou održavanja sistema, kako bi se obezbedilo njeno optimalno održavanje. Ponuđač se obavezuje da izvrši proveru obučenosti tima tehničara korisničkog servisa Naručioca putem testiranja znanja i praktične provere rada. Sertifikacija tima tehničara korisničkog servisa treba da predstavlja dovoljan dokaz Ponuđaču da će tim kvalitetno obavljati poslove u okviru prvog nivoa održavanja.

Svi treninzi moraju biti završeni pre puštanja sistema u aktivni rad.
Ponuđač je obavezan da dostavi kompletnu tehnničku dokumentacija za sve elemente sistema BRS na engleskom jeziku, kao i priručnike za rad korisnika sistema i priručnike za prvi nivo održavanja sistema.

